รัฐบาลไทย-ข่าวทำเนียบรัฐบาล-​ครม. เคาะปรับปรุงแผนการบริหารหนี้สาธารณะ โดยปรับปรุงแผนการก่อหนี้ใหม่ 20,700 ล้านบาท เสริมสภาพคล่องทางการเงิน สร้างความเข้มแข็งฟื้นฟูเศรษฐกิจ -การคลัง
วันอังคารที่ 4 มกราคม 2565
​ครม. เคาะปรับปรุงแผนการบริหารหนี้สาธารณะ โดยปรับปรุงแผนการก่อหนี้ใหม่ 20,700  ล้านบาท เสริมสภาพคล่องทางการเงิน  สร้างความเข้มแข็งฟื้นฟูเศรษฐกิจ -การคลัง
​ครม. เคาะปรับปรุงแผนการบริหารหนี้สาธารณะ โดยปรับปรุงแผนการก่อหนี้ใหม่ 20,700  ล้านบาท เสริมสภาพคล่องทางการเงิน  สร้างความเข้มแข็งฟื้นฟูเศรษฐกิจ -การคลัง
วันที่ 4 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ที่ประชุม ครม.เห็นชอบ พิจารณาอนุมัติ ปรับปรุงแผนการบริหารหนี้สาธารณะ ประจําปีงบประมาณ 2565 ครั้งที่ 1 ซึ่ง เสนอโดย คณะกรรมการนโยบายและกํากับการบริหารหนี้สาธารณะ ดังนี้
1. ปรับปรุงแผนการก่อหนี้ใหม่ ปรับพิ่ม 20,700 ล้านบาท เดิมจากตามมติ ครม. 28 ก.ย. 64 วงเงิน 1,344,783.84 เป็น 1,365,483.84 ล้านบาทปรับปรุงแผนการบริหารหนี้เดิม เปลี่ยนแปลง 31,588.34 ล้านบาท จากวงเงินเดิมตามมติ ครม.28 ก.ย. 64 จํานวน1,505,369.64 ล้านบาท เป็น 1,536,957.98 ล้านบาทและแผนการชําระหนี้ ปรับเพิ่มขึ้นสุทธิ 22,941.85 ล้านบาท เป็น 362,233.72 ล้านบาท จากวงเงินเดิมตามมติ ครม. 28 ก.ย. 64 อยู่ที่ 339,291.87 ล้านบาท โดยมีการเปลี่ยนแปลงกรอบวงเงินรวมเพิ่มขึ้นเป็น 75,230.19 ล้านบาทซึ่งมอบหมายให้หน่วยงานที่บรรจุกรอบวงเงินกู้ภายใต้แผนการบริหารหนี้สาธารณะ (แผนฯ) ประจําปีงบฯ 65 ปรับปรุงครั้งที่ 1 เร่งรัดการดําเนินการตามแผนดังกล่าวด้วย
ทั้งนี้ แผนการก่อหนี้ใหม่ 20,700 ล้านบาท จะประกอบด้วย แผนการก่อหนี้ใหม่ของรัฐวิสาหกิจ 700 ล้านบาท คือ แผนเงินกู้เพื่อการลงทุนในโครงการพัฒนาของบริษัท ธนารักษ์พัฒนาสินทรัพย์ จํากัด (ธพส.) จํานวน 200 ล้านบาท และ แผนเงินกู้เพื่ดําเนินโครงการหรือเพื่อใช้เป็นเงินทุนหมุนเวียนในารดําเนินกิจการทั่วไปของสํานักงานธนานุเคราะห์ (สธค.)จํานวน 500 ล้านบาทสําหรับอีก 20,000 ล้านบาท เป็นแผนเงินกู้เพื่อดําเนินโครงการหรือเพื่อใช้เป็นทุนหมุนเวียนในการดําเนินกิจการทั่วไปของสํานักงานกองทุนน้ํามันเชื้อเพลิง (สกนช.)โดยปรับเพิ่มเงินกู้ระยะสั้น เพื่อเสริมสภาพคล่องในรูปแบบ credit line เพื่อเสริมสภาพคล่องให้กับกองทุนน้ํามันเชื้อเพลิง เพื่อนําไปชดเชยราคาน้ํามันขายปลีกน่ํามันเชื้อเพลิง ตามมติคณะรัฐมนตรีเมื่อวันที่ 16 พฤศจิกายน ที่ผ่านมา ทั้งนี้ ในส่วนของรัฐบาลไม่มีแผนการก่อหนี้ใหม่
สําหรับแผนการบริหารหนี้เดิม ที่ปรับเพิ่มขึ้น 31,588.34 ล้านบาทนั้น ประกอบด้วยแผนการบริหารหนี้เดิมของรัฐบาล ปรับเพิ่มขึ้น 52,793 ล้านบาท และ แผนการบริหารหนี้เดิมของรัฐวิสาหกิจ ปรับลดลงสุทธิ 21,204.66 ล้านบาท โดย การรถไฟแห่งประเทศไทย (รฟท.) ปรับเพิ่มวงเงินกู้ออมสิน จากการปรับโครงสร้างหนี้ที่ครบกําหนดในปีงบประมาณ 2566 วงเงิน 956 ล้านบาท องค์การขนส่งมวลชนกรุงเทพ (ขสมก.) ปรับลดวงเงินกู้ ธ. ออมสิน และ ธ. กรุงไทย จํานวน 5,222.30 ล้านบาท ธพส. ปรับเพิ่มสัญญาเงินกู้ ธ. กรุงไทย จํานวน 2,400 ล้านบาท และ ธนาคารเพื่อการเกษตรและสหกรณ์การเกษตร (ธ.ก.ส.) ปรับลดวงเงินกู้โครงการจํานําผลิตผลทางการเกษตร (ปีการผลิต 2551/2552/2555/2556 2556/2557) จากที่ได้ชําระคืนก่อนครบกําหนด วงเงิน 19,338.36 ล้านบาท
ทั้งนี้ การปรับปรุงแผน ฯ เป็นการปรับเพิ่มวงเงินปปรับโครสร้างหนี้เงินกู้รัฐบาลที่ครบกําหนดในปีงบประมาณ 2566-2569 ซึ่งเป็นหนี้เงินกู้ภายใต้ พ.ร.ก. ให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากโควิด 19 โดยออกพันธบัตร รัฐบาลจํานวน 60,000 ล้านบาท รวมทั้งการกู้เงินเพื่อการลงทุนในโครงการพัฒนา และเพื่อดําเนินโครงการ หรือเพื่อใช้เป็นเงินทุนหมุนเวียนในการดําเนินกิจการทั่วไปของรัฐวิสาหกิจ เพื่อให้สามารถดําเนินการได้อย่างต่อเนื่อง
“ท่านนายกฯ เน้นย้ําเรื่องความเหมาะสมและความสอดคล้องกับสภาพคล่องทางการเงินในแต่ละช่วงเวลา ควบคู่ไปกับการบริหารจัดการเงินกู้ อย่างมีประสิทธิภาพ ทั้งนี้ ครม. ได้ให้กระทรวงการคลัง เป็นผู้พิจารณาการกู้เงินวิธีการกู้เงิน เงื่อนไข และรายละเอียดต่าง ๆ ของการกู้เงิน การค้ําประกันและการบริหารความเสี่ยงในแต่ละครั้งได้ตามความเหมาะสมและจําเป็น โดย หากรัฐวิสาหกิจสามารถดําเนินการกู้เงินได้เองก็ให้สามารถดําเนินการได้ตามความเหมาะสม และจําเป็นของรัฐวิสาหกิจนั้น ๆ” นาย ธนกร กล่าว
.........................